Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta /* JOIN/2014/03 final - 2014/0022 (NLE) */





PERUSTELUT (1) Neuvoston päätös 2011/782/YUTP[1] pantiin täytäntöön Syyrian tilanteen johdosta määrättävistä rajoittavista toimenpiteistä 18 päivänä tammikuuta 2012 annetulla neuvoston asetuksella (EU) N:o 36/2012. Päätös 2011/782/YUTP kumottiin ja korvattiin neuvoston päätöksellä 2012/739/YUTP[2]. Päätöksen 2012/739/YUTP voimassaolo päättyi 1. kesäkuuta 2013. Sitä seurasi päätös 2013/255/YUTP, jota sovelletaan 1. kesäkuuta 2014 asti. (2) On tarpeen ottaa käyttöön poikkeus resurssien jäädyttämisestä, jotta Syyrian valtion omistamien yhteisöjen tai Syyrian keskuspankin varoja tai taloudellisia resursseja voidaan vapauttaa Syyrian arabitasavallan puolesta Kemiallisten aseiden kieltojärjestölle (OPCW) suoritettaviin maksuihin OPCW:n tarkkailijaryhmän toimia ja Syyrian kemiallisten aseiden tuhoamista varten, mukaan lukien OPCW:n erityisrahasto niitä taloudellisia resursseja varten, joita tarvitaan Syyrian kemiallisten aseiden tuhoamiseen Syyrian arabitasavallan alueen ulkopuolella. (3) Näiden toimenpiteiden täytäntöön panemiseksi tarvitaan unionin lisätoimia. Unionin ulkoasioiden ja turvallisuuspolitiikan korkea edustaja ja Euroopan komissio ehdottavat, että asetusta (EU) N:o 36/2012 muutetaan vastaavasti. 2014/0022 (NLE) Yhteinen ehdotus NEUVOSTON ASETUS Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Syyriaan kohdistettavista rajoittavista toimenpiteistä 31 päivänä toukokuuta 2013 annetun neuvoston päätöksen 2013/255/YUTP[3], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Suurin osa päätöksessä 2013/255/YUTP säädetyistä toimenpiteistä pannaan täytäntöön neuvoston asetuksella (EU) N:o 36/2012[4]. (2) Neuvosto antoi [...] päivänä tammikuuta 2014 päätöksen 2014/.../YUTP päätöksen 2013/255/YUTP muuttamisesta. (3) Olisi säädettävä lisäpoikkeuksesta, joka koskee varojen jäädyttämistä ja kieltoa asettaa varoja ja taloudellisia resursseja saataville, jotta Syyrian valtion omistamien yhteisöjen tai Syyrian keskuspankin varoja tai taloudellisia resursseja voidaan vapauttaa Syyrian arabitasavallan puolesta Kemiallisten aseiden kieltojärjestölle (OPCW) suoritettaviin maksuihin OPCW:n tarkkailijaryhmän toimia ja Syyrian kemiallisten aseiden tuhoamista varten. (4) Tämä toimenpide kuuluu Euroopan unionin toiminnasta tehdyn sopimuksen soveltamisalaan, ja sen täytäntöön panemiseksi tarvitaan sen vuoksi unionin lainsäädäntöä erityisesti sen varmistamiseksi, että talouden toimijat soveltavat sitä yhtenäisesti kaikissa jäsenvaltioissa. (5) Sen vuoksi asetusta (EU) N:o 36/2012 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EU) N:o 36/2012 seuraavasti: (1) Lisätään 16 artiklan ensimmäiseen kohtaan luetelmakohta seuraavasti: ”i) on tarkoitettu yksinomaan liitteissä II ja II a lueteltujen Syyrian valtion omistamien yhteisöjen tai Syyrian keskuspankin Syyrian arabitasavallan puolesta OPCW:lle suorittamiin maksuihin OPCW:n tarkkailijaryhmän toimia ja Syyrian kemiallisten aseiden tuhoamista varten, mukaan lukien erityisesti OPCW:n erityisrahasto niitä toimia varten, joita tarvitaan Syyrian kemiallisten aseiden tuhoamiseen Syyrian arabitasavallan alueen ulkopuolella.” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Neuvoston päätös 2011/782/YUTP, annettu 1 päivänä joulukuuta 2011, Syyriaan kohdistettavista rajoittavista toimenpiteistä ja päätöksen 2011/273/YUTP kumoamisesta (EUVL L 319, 2.12.2011, s. 56). [2] Neuvoston päätös 2012/739/YUTP, annettu 29 päivänä marraskuuta 2012, Syyriaan kohdistettavista rajoittavista toimenpiteistä ja päätöksen 2011/782/YUTP kumoamisesta (EUVL L 330, 30.11.2012, s. 21). [3] EUVL L 147, 1.6.2013, s. 14. [4] Neuvoston asetus (EU) N:o 36/2012, annettu 18 päivänä tammikuuta 2012, Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta (EUVL L 16, 19.1.2012, s. 1).